Rikunarita-ORG/Wikinium huggingface dataset:
# Kuwaits herrelandslag i fotball

| Kuwait |
| --- |
|  |
| Forbund | Kuwaits fotballforbund |
| Landslagstrener | Goran Tufegdžić |
| Kallenavn | *Al-Azraq* (De blå) |
| Flest kamper | Bashar Abdullah (133) |
| Flest mål | Bashar Abdullah (75) |
| Hjemmebane | Jaber Al-Ahmad internasjonale stadion |
|

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
|  |  |  |
|  |
|  |
| Hjemmedrakt |

 |

|  |  |  |
| --- | --- | --- |
|  |  |  |
|  |
|  |
| Bortedrakt |

 |

 |
| Infoboks sist oppdatert: *Ukjent* |

**Kuwaits herrelandslag i fotball** er representerer Kuwait i internasjonale fotballandskamper. Landslaget var med i turneringer siden 1964, da de kom på tredjeplass i den arabiske nasjonscupen. Da Gulf Cup of Nations ble arrangert fra 1970, var Kuwait topplaget. De vant de fire første gjennomføringene, og kom deretter på andreplass, før de vant igjen i 1982. I Asiamesterskapet i fotball kom Kuwait på andreplass i 1976, da de tapte finalen for Iran. I 1980 ble Kuwait asiamestre i fotball.

I 1982 kom Kuwait til VM, der de møtte Tsjekkoslovakia, England og Frankrike. Kuwait startet med en uavgjort mot Tsjekkoslovakia, men fortsatte med 1-4 mot Frankrike og 0-1 mot England. Kuwait endte dermed sist i puljen.

I kvalifiseringen til VM i fotball 2014 endte Kuwait på tredjeplass i sin gruppe, og gikk dermed ut.

## Meritter

* Asiamester i fotball 1980
* Finalist i Asiamesterskapet 1976
* Gulfcupmester 1970, 1972, 1974, 1976, 1982

## Eksterne lenker

* Kuwaits herrelandslag i fotball

Autoritetsdata
# Bombay (delstat)

Indias delstater i 1951
**Bombay** var en delstat i India fra landet fikk uavhengighet i 1947 og til den ble oppløst i 1960. Byen Bombay var hovedstad. Delstaten hadde ved folketellingen i 1951 en befolkning på 35 956 150.

I kolonitiden organiserte britene presidentskapet Bombay, som i 1937 ble omgjort til provinsen Bombay. I 1956 ble delstaten Bombay utvidet med marathitalende områder av Marathwada i den tidligere delstaten Hyderabad, en marathitalende del av Madhya Pradesh og de tidligere gujaratitalende delstatene Saurashtra og Kutch. Samtidig ble et kannadatalende område av Bombay avgitt til den nye delstaten Karnataka.

Marathi og gujarati var de to store språkene i delstaten Bombay. Delstatens politikk var preget av mobilisering i de to gruppene, med store demonstrasjoner og voldelige protester. Som følge av mobiliseringen ble delstaten i 1960 delt i to etter grensene mellom de to språkgruppene. Dermed ble delstatene Gujarat og Maharashtra til.

## Referanser

Autoritetsdata
# MeSH

**MeSH** (**Me**dical **S**ubject **H**eadings) er et emneordssystem for bibliografisk indeksering, katalogisering og gjenfinning av referanser, tidsskriftsartikler, bøker og annen litteratur innen biomedisin og helserelatert litteratur. Tidligere ble MeSH utgitt årlig i trykt utgave, dette ble avviklet i 2007, og MeSH er nå fritt tilgjengelig via MeSH Database. Den første utgaven av MeSH ble gitt ut i 1954 under tittelen Subject Heading Authority List. I 2016 finnes 27 833 MeSH-termer.

Det er den amerikanske *National Library of Medicine* (NLM) som har utviklet systemet og som oppdaterer det. MeSH brukes som emneordsregister i Medline, PubMed, SveMed+, Cochrane Library, av WHO og i Bibsys Ask og Alma/Oria. MeSH er bygd opp hierarkisk med over- og underordnede termer, og dette henvises ofte til som trær. Hver MeSH-term har et unikt ID-nummer som kopler begrepsdefinisjon, termer dekket av denne (synonymer og nærliggende begreper), begrepshistorikk og relasjoner. Indeksering og søk forenkles ved at det kun er behov for én term tilhørende en MeSH (hovedterm eller alternativ term) for å aktivere de øvrige med samme id-nummer. Det sikrer enklere indeksering og bedre gjenfinning enn ved tradisjonelt søk på enkelttermer.

MeSH er oversatt til en rekke språk, de fleste europeiske, russisk, kinesisk m.fl. Helsebiblioteket.no i Folkehelseinstituttet har tatt ansvar for norsk oversettelse av MeSH. I helsebiblioteket.no finnes termbasen "MeSH på norsk og engelsk ".

## Et eksempel: Jet Lag

«Jet Lag Syndrome» opptrer i tre ulike trær, og har 3 tre-nummer: Jet Lag

### Trenummer C10.281.440

* C10 = Sykdommer i nervesystemet.
* C10.281 = Kronobiologiske sykdommer.
* C10.281.440 = Jet Lag Syndrome.

### Trenummer C10.886.425.200.500

* C10 = Sykdommer av nervesystemet.
* C10.886 = Søvnforstyrrelser.
* C10.886.425 = Dyssomnier.
* C10.886.425.200 = Søvnforstyrrelser, døgnrytme.
* C10.886.425.200.500 = Jet Lag Syndrome.

### Trenummer F03.870.400.200.500

* F03 = Psykiske lidelser.
* F03.870 = Søvnforstyrrelser.
* F03.870.400 = Dyssomnier.
* F03.870.400.200 = Søvnforstyrrelser, døgnrytme.
* F03.870.400.200.500 = Jet Lag Syndrome.

Definisjonen er «En kronobiologisk forstyrrelse som resultat av reiser over flere tidssoner, karakterisert ved søvnløshet eller hypersomnolens, trøtthet, atferdssymtomer, hodepine og mage- og tarmforstyrrelser.»

Søkbare synonym er «Tidssoneendringsyndrom» og «Tidssonesyndrom» og det står Se også: Reise.

## Hovedkategoriene

* [A] Anatomi
* [B] Organismer
* [C] Sykdommer
* [D] Kjemikalier og legemidler
* [E] Teknikker og utstyr for analyse, diagnostikk og behandling
* [F] Psykiatri og psykologi
* [G] Fenomener og prosesser
* [H] Disipliner og yrker
* [I] Antropologi, utdanning, sosiologi og sosiale fenomener
* [J] Teknologi, industri og jordbruk
* [K] Humanistiske fag
* [L] Informasjonsvitenskap
* [M] Navngitte grupper
* [N] Helsetjenester
* [V] Publikasjonstyper
* [Z] Geografiske områder

## Referanser

## Eksterne lenker

* (en) Offisielt nettsted

* (en) Medical Subject Headings – kategori av bilder, video eller lyd på Commons
# Zakat

**Zakat** (eller *zakah*, *zakaat*) som oversettes med *almisse* eller *veldedighet*, er en av islams fem søyler. Det er ofte nevnt i Koranen sammen med bønnen *(salah)*.

> «for dem som tror på det skjulte, forretter bønnen, og som gir av det som Vi har gitt dem.»
>
>
> Koranen; 2.3
>
>

Ordet *zakat* er tatt fra den arabiske roten *zaka*, som blant annet betyr "å vokse" eller "å bli renere". I islam brukes dette som betegnelse på det Gud har pålagt de rike å betale av sine eiendeler til fordel for fattige og syke.
Velferdsskatten utgjør 2,5 %, men muslimene oppfordres til å gi mer. Pengene skal deles ut til åtte grupper/formål:

1. Til de som verken har materielle verdier eller inntekt.
2. Til de som har for lav inntekt til å dekke grunnleggende behov.
3. Til de som arbeider med å fordele almissene.
4. Til nye konvertitter til islam.
5. Til frigjøring av slaver.
6. Til de som har gjeld de ikke klarer å tilbakebetale på egen hånd.
7. Til forsvar og spredning av islam.
8. Til de som er på reise og ikke har midler til å reise hjem.

Sunnimuslimer kan selv gi sine almisser til trengende; hos sjiamuslimene er det ulamaene som distribuerer gavene til de trengende. Det er fastsatt at man ikke kan gi disse almissene til sin nærmeste familie (det vil si far og mor), men resten av egen familie må prioriteres før andre. I noen land, som Pakistan, organiseres zakat ved at bankene trekker 2,5 % fra muslimers sparekontoer, og overfører disse midlene til Staten som distribuerer pengene etter behov.

Intensjonen bak en obligatorisk almisse sies å være at «man innser at eiendom er en gave fra Gud, og at vi skal dele våre gaver med hverandre. Muslimene sier at eiendommene deres på den måten blir renset...».

Det er vanskelig å anslå hvor store pengebeløp som innsamles gjennom zakat, men det er anslått at flere titalls milliarder dollar deles ut globalt.

## Referanser

## Litteratur

* Nora S. Eggen. *Islam*. Gyldendal, 2002
* Paul Lunde. *Islam*. Damm, 2002
* Anne Dessingthon, Tasmin Mujahid. *Inn i det ukjente, en bok om islam*. NRK, 1992
* Kværne og Vogt. *Religionsleksikon*. Cappelen 2002
# Trafikk

Trafikk kan bli langsom i rushtiden, som her i Melbourne.
**Trafikk** på veger består av fotgjengere, syklister, vogner drevet av hester eller andre dyr, kjøretøyer, trikker og andre transportmidler, enten alene eller sammen, med den hensikt å benytte seg av vegnettet for å reise fra et punkt til et annet.
Ordet trafikk har sin opprinnelse til norsk gjennom tysk og fransk fra det italienske ordet *traffico* som betyr «handel, ferdsel».

Trafikk er formelt organisert i mange jurisdiksjoner med markerte kjørebaner, forbindelsespunkter, veikryss, trafikkmaskiner, trafikksignaler, trafikkskilt, trafikkontroll, og annet. Trafikk er som regel klassifisert ved type: tungtrafikk; persontrafikk, motorsykler og sykler, og fotgjengere. Ulike trafikklasser kan dele fartshastighet og veirett, eller kan være atskilt (som sykkelbaner fra kjørebaner). En del har komplekse lover og regler mens andre hviler i større grad på sunn fornuft og vilje til samarbeid.
Trafikklover er de lover som regulerer trafikken og kjøretøyer, mens trafikkregler er informasjon og informative regler som ofte er utviklet over tid for å forenkle og lette flyten i trafikken og unngå konflikter mellom trafikanter.

Vanligvis menes trafikk fysisk transport av mennesker, varer og annet i et gatesystem. Biltrafikk er utelukkende transport av motorbaserte kjøretøyer på veg. I tillegg finnes sjøtrafikk og flytrafikk. Annen bruk av begrepet trafikk enn det som fysisk transportere er eksempelvis kommunikasjon over Internett, eksempelvis datatrafikk.
På grunn av varierende trafikk (rushtider, høytider), ulykker og andre feil, vil alle disse trafikksystemene kunne bli overbelastet og skape store køer.
Fagene operasjonsanalyse og køteori brukes for å dimensjonere trafikksystemer slik at kødannelsen blir akseptabel.

## Referanser

## Eksterne lenker

* Transportøkonomisk institutt
* Trafikketaten i Oslo Arkivert 1. april 2013 hos Wayback Machine.
# A+E Networks

| A+E Global Media |
| --- |
|  |
| Org.form | Fellesforetak |
| Bransje | Medieindustrien  |
| Etablert | 1984 (New York) |
| Eier(e) | ABC Entertainment Hearst Corporation |
| Morselskap | Hearst Corporation Disney Media Networks |
| Datterselskap | Lifetime Entertainment Services |
| Eierandel i |
14 oppføringer
H2 A&E FYI Lifetime Entertainment Services Crime & Investigation Crime & Investigation Network Crime & Investigation Network Asia History TV18 LMN History Lifetime Latinoamérica Viceland A&E History (Latinoamérica)

 |
| Hovedkontor | New York |
| Land | USA  |
| Produkt(er) | hjemmevideo |
|  Nettsted  |  Offisielt nettsted (en)
 |
|  |

**A&E Networks** (skrevet som **A+E Networks**) er et amerikansk media-selskap som eier flere TV-kanaler som er tilgjengelige via kabel og satellitt-TV i USA og i utlandet. *A&E* står for Arts and Entertainment. Selskapet er et joint venture mellom Hearst og Disney-ABC Television Group, en avdeling av Walt Disney Co., et datterselskap av The Walt Disney Company.

## Historie

### Kunst og Underholdning

A&E ble dannet fra sammenslåingen av Alpha Repertory Television Service, en premium TVå-kanal i 1984 med de samme eiere i det nye selskapet. Dermed var A&Es aksjonærer Hearst og ABC (fra ARTS) og Radio City Music Hall (Rockefeller Gruppen) og RCA eiere av NBC. Selskapet lanserte Arts & Entertainment Network som en kulturell kabel-kanal den 1. februar 1984.

## Referanser
# Romskip

| Romskip |
| --- |
|  |
| Kurs |
| Navigasjon |

McDonnell Douglas DC-X
Et **romskip** eller **romfartøy** er et fartøy, en beholder eller en innretning som er beregnet på å bevege seg i verdensrommet. Et romskip kan enten være ubemannet eller bemannet. Romskip er beregnet for å utføre en rekke oppdrag som kan inkludere kommunikasjonsforbindelse, jordobservasjon, meteorologi, navigasjon, planetutforsking, romturisme og krigføring i rommet. Betegnelsen romskip er også brukt om kunstige satellitter. Romskip brukes også mye i science fiction.

## Eksterne lenker

* (en) Spacecraft – kategori av bilder, video eller lyd på Commons
# Utenlandske direkteinvesteringer

**Utenlandske direkteinvesteringer** (engelsk: *foreign direct investments*, FDI) er enkeltpersoners eller juridiske personers direkte investeringer i produksjon eller forretningsdrift i utlandet. Både oppkjøp av utenlandsk virksomhet og ekspansjon av egen virksomhet til utlandet kan regnes som slike investeringer.

OECD og IMF avgrenser utenlandske direkteinvesteringer til oppkjøp der den utenlandske investoren eier 10 % eller mer av de aksjene som gir rettigheter i virksomheten. Hvis investoren eier mindre enn 10 % av aksjene, men likevel innehar en utøvende rolle i eierstyringen, kan det likevel regnes som en utenlandsk direkteinvestering. Investoren trenger ikke å ha absolutt kontroll, men må kunne påvirke virksomhetsledelsen. Dette er investeringer som gjøres for å oppnå varig innpass i en virksomhet som operer utenfor økonomien til investoren. Investeringsmidler som kan klassifiseres som utenlandske direkteinvesteringer inkluderer derfor innskudd av egenkapital, reinvesteringer av utbytte fra virksomheten, samt tildeling av kortsiktige og langsiktige lån mellom morselskap og datterselskap.

Generelt har den største veksten i mottatte direkteinvesteringer kommet i utviklingsøkonomier, hvilket har en klar sammenheng med befolkningsveksten og stigende bruttonasjonalprodukt i disse delene av verden. Ettersom utenlandske direkteinvesteringer kan sees på som en indikator på integrasjon i verdensøkonomien, blir statistikk ofte brukt til å studere grader av økonomisk globalisering. Her er det naturlig å studere slikt som utgående og inngående direkteinvesteringer som andel av bruttonasjonalprodukt, i tillegg til reinvesteringer av egenkapital og overskudd, for å nevne noen faktorer.

Vertslandet kan dra fordeler av skatteinntekter, teknologiske nyvinninger, risikovillig kapital og partnerskap i forskning og utvikling (FoU).

## Referanser

## Litteratur

* IMF (2009). *Balance of Payments and International Investment Position Manual* (PDF) (6 utg.). Washington, D.C.: Det internasjonale pengefondet.
* OECD (2008). *Detailed Benchmark Definition of Foreign Direct Investment* (PDF) (4 utg.). Paris: Organisasjonen for økonomisk samarbeid og utvikling.
# Programmering

**Programmering** består av å designe, skrive, teste, feilsøke og vedlikeholde kildekoden til et program som skal tolkes av en datamaskin. Personen som foretar seg programmering kalles en programmerer eller utvikler. Utvikleren skriver kode etter en spesifikk syntaks som inneholder instruksjoner på hvordan programmet skal oppføre seg og hvilke kalkulasjoner det skal gjøre.[*trenger referanse*]

Man skiller som regel ut nivåene man skriver kode i lavnivå- og høynivåprogrammering, men også markeringsspråk. Kort sagt består lavnivå-programmering av koding hvor det er svært få abstraksjoner, eller lag, mellom koden utvikleren skriver og instruksjonene som maskinen leser. Et eksempel på lavnivåprogrammering er maskinkode, mens programmering i høynivå vil for eksempel være Java eller C++. For markeringsspråk så blir dette ikke sett som programmering fordi dette ikke tillater å definere prosesser.

Ada Byron Lovelace var den første som beskrev hvordan en maskin kunne programmeres.

## Se også

* Programmeringsspråk

## Eksterne lenker

* (en) Computer programming – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Avtale

En **avtale**, eller **kontrakt**, er i juridisk forstand en skriftlig eller muntlig enighet mellom to eller flere parter om forhold av rettslig karakter. Etter hovedregelen i avtaleloven blir en avtale til ved at en part aksepterer et tilbud som den andre part har fremsatt, og det er overensstemmelse mellom tilbud og aksept. Avtaleinngåelse skjer imidlertid ofte etter en mer komplisert prosess med tilbud fram og tilbake før enighet oppnås.

Muntlige avtaler er like bindende som skriftlige avtaler om ikke annet er blitt bestemt i lov eller forutgående avtale mellom samme parter.

For å sikre bevis for en muntlig avtale, bør det være vitner til stede ved avtaleinngåelsen, eller foreligge annet som kan sannsynliggjøre at det er inngått en avtale med et bestemt innhold. En avtale mellom to parter angående en fast eiendom, må ha skriftlig form dersom den skal ha et sikret rettsvern overfor utenforstående ved tinglysing.

Det foreligger en del standardiserte mønstre for skriftlig utforming av forskjellige typer avtaler, bl.a. utarbeidet gjennom Forbrukerrådet, så som avtaler med håndverkere. For avtaler vedrørende bygg og anlegg finnes en del Norsk Standard (NS).

Inneholder en avtale urimelige vilkår eller krav, kan den settes helt eller delvis til side av en domstol, eller Forbrukerombudet om avtalen gjelder varer og tjenester til en forbruker.

Når det inngås avtaler om større verdier, brukes normalt skriftlig form. Dette gjøres f.eks. ved kjøpekontrakter for bil, båt og fast eiendom, samt ved offentlige anskaffelser og bygge- og anleggskontrakter (entrepriseprosjekter). Avtaler i forbindelse med bl.a. offentlige anskaffelser og entrepriseprosjekter inngås normalt ved underskrift på et særskilt avtaledokument. Ved offentlige anskaffelser er det påbudt at avtale inngås etter konkurranse «så langt det er mulig», ifølge anskaffelsesloven § 5.

Avtale mellom partene i arbeidslivet kalles tariffavtale eller overenskomst.

Avtale mellom to eller flere stater kalles traktat, konvensjon eller overenskomst.

## Se også

* Avtalerett
* Heving
* Forwardkontrakt

## Eksterne lenker

* (en) Contracts – kategori av bilder, video eller lyd på Commons
* Avtaleloven
# Fjernanalyse

Fjernanalyse overvåker prosesser på landjorda eller atmosfæren ved hjelp av fly- eller satellittfoto. Her bilde fra satellitten Landsat
**Fjernanalyse** er læren om informasjonsanalyse av objekter eller fenomener, uten å være i fysisk kontakt med objektet.

Fjernanalyse viser oftest til bruk av satellitteknologi til å oppdage og klassifisere objekter og fenomener på jorden, både på overflaten, atmosfæren og i havet ved hjelp av geografiske informasjonssystemer (GIS).
# Dharma

**Dharma** (sanskrit; devanāgarī धर्म) eller **dhamma** (pāḷi) betyr **Naturlov** eller **Virkelighet**, og i religiøs sammenheng kan det oversettes til **Læren om den underliggende sannhet**. Dharma er filosofiske aksiomer for trosretninger og filosofier med opprinnelse i India. Begrepet benyttes i hinduisme, buddhisme, jainisme og sikhisme. Dharma kan også oversettes med «doktrine», «filosofi» eller «trosretning». Dharma er en naturlov som bestemmer alle regler i naturen.

I hinduismen er Dharma en annen type kraft enn Brahman, og det diskuteres mellom hinduer hva som er sterkest: Brahman eller Dharma. Dharma er en kraft som også kalles «livsregelen». Mens Brahman styrer alt guddommelig i verden, styrer Dharma alt det andre, som fysiske lover, naturlover og er det som kan gjøre ting logisk.

I buddhismen brukes dharma synonymt med Buddhas lære, eller buddhadharma.

## Se også

* Dharmachakra
* Dharmashastra
* Manus lover
* The Dharma Initiative, en oppdiktet organisasjon i den amerikanske TV-serien *Lost*
# Kobbhus

Eksempel på kobbhus
Kobbhus på Måseskjæret, Bergen
**Kobbhus** er en form for loftsutbygg med vindu som er plassert inne på takflaten og kan både ha krumt tak, pulttak eller saltak.

## Referanser

## Se også

* Ark (tak)
* Kvist (tak)
# Organdonasjon

**Organdonasjon** er når en organdonor gir ett eller flere organer til andre. Som oftest skjer dette når donor er død, men en levende person kan også avgi en nyre og en del av leveren.

Organet som doneres, opereres inn i den pasienten som trenger nytt organ. Pr. 2015 er det syv organer som kan doneres bort: hjertet, to lunger, to nyrer, leveren og bukspyttkjertelen. Det benyttes imidlertid også vev som hornhinner, hud og blodårer med klaffer.

Organdonasjon reguleres i Norge av Lov om donasjon og transplantasjon av organ, celler og vev (transplantasjonslova). Ved transplantasjon av organer fra avdød donor, er det i praksis familien som avgjør om det kan skje. Avgjørelsen skal være basert på avdødes ønske eller antatte ønske. Forutsetning for donasjon av vitale organer, er at donor er død.

Resultat av lever- og hjertetransplantasjoner er minst fordelaktig hvis donor er kvinne og mottaker en mann, kanskje fordi leveren har en viktig funksjon i omsetningen av kjønnshormoner. Ved beinmargstransplantasjon er det minst fordelaktig at donor er mann og mottaker en kvinne. Her er likevel ikke avstøtningsreaksjonen sterkere enn at medisiner demper dem.

Det finnes ikke noe sentralt register over organdonorer i Norge. Tanken bak dette er at det ville være en utfordring å få mange nok til å melde seg inn i et slikt register, og det er derfor bedre å se på hele befolkningen som potensielle donorer. Dette gjenspeiler seg i statistikk for land med og uten register, for eksempel Spania som ikke har donorregister, men er på førsteplass i Europa. Norge, som ikke har donorregister, nærmer seg toppen i Europa på nyre- og hjertetransplantasjoner. Sverige har et register, men ligger langt bak Norge i antall donasjoner. Tross dette, er det underskudd på organdonorer i Norge.

I Norge er det Stiftelsen Organdonasjon som er pådrivere i forhold til helsevesen og myndigheter for å sikre at nødvendige ressurser stilles til disposisjon for å redde liv.

## Hvordan bli organdonor

For å bli donor i Norge, må følgende ting gjøres:

* Underrett minst to av de nærmeste pårørende om beslutningen. De skal bekrefte den avdødes vilje hvis donasjon blir aktuelt.
* Hent et gratis donorkort på apotek, legekontor eller sykehus. Fyll ut med eget navn og navn og telefonnummer til to av de nærmeste pårørende som er informert om beslutningen.
* Kortet bæres alltid med i lommebok eller veske.
* Donorkortet får du også som *iPhone, Android* og *Windows Phone* mobilapplikasjon.

## Referanser

## Eksterne lenker

* Stiftelsen Organdonasjon sin hjemmeside
* Landsforeningen for Nyrepasienter og Transplanterte sin hjemmeside
# Hurtigmat

Hurtigmat i form av *fish and chips*, frityrstekte fiskebiter og pommes frites.
**Hurtigmat**, **gatekjøkkenmat** eller **fast food** er enkle småretter som serveres normalt fra en hurtigmatrestaurant, gatekjøkken, butikk eller kiosk. Hurtigmat har vært sett på som billig mat med noe tvilsom kvalitet, men er i endring etter hvert som nye serveringskonsept innføres.

## Nasjonale variasjoner

Gatekjøkkenmat serveres ofte med engangsbestikk i plast. Bildet viser en hamburger med ketsjup og pommes frites med dressing.
I Norge har pølse i brød lang tradisjon som hurtigmat. I dag finnes et videre utvalg av serveringstilbud, med forskjellige pølser og hamburgervarianter, sandwicher, kebab, pitabrød, kylling, pommes frites, taco, pizza, løvstek, biffsnadder og gryteretter. Det spises mest hurtigmat pr. innbygger i Finnmark, og hver finnmarking spiser i snitt 1,3 kg pølse i året.

I andre land varierer mattilbudet etter de lokale skikkene, i Japan er sushi og fiskeretter utbredt, mens i England er fish and chips svært vanlig. Zapiekanka er populært i Polen, og består av en sandwich vanligvis med sopp, skinke og ost.

## Referanser

## Eksterne lenker

* (en) Fast food – kategori av bilder, video eller lyd på Commons
# International Standard Classification of Education

**International Standard Classification of Education** (**ISCED**) er en internasjonal statistisk standard for klassifisering av utdanninger. Standarden vedtas og oppdateres av UNESCO. Første versjon av standarden ble vedtatt i 1976 og hadde som formål å gjøre det lettere å sammenligne utdanningsstatistikk fra ulike land. Andre versjon av standarden ble vedtatt i 1997 er den mest brukte, selv om UNESCO vedtok ISCED 2011 som skal fase ut ISCED 1997 i løpet av noen år.

I Norge brukes mest standarden Norsk standard for utdanningsgruppering, som kan omkodes til ISCED 97 ved utveksling av statistikk internasjonalt.

## Referanser

## Eksterne lenker

* snl.no - ISCED
* Omkoding av ISCED-kategorier fra nasjonale utdanningskategorier
* Roadmap to compare education systems: examples of how ISCED is applied to national education systems.

Denne artikkelen er en **spire**. Du kan hjelpe Wikipedia ved å utvide den.